Aure kirke

Aure kirke er en korskirke som ligger i sentrum av Aure, tettsted i Aure kommune. Den er en del av Den norske kirke og hører til Aure sokn, Ytre Nordmøre prosti i Møre bispedømme. Aure kirkekontor holder til i Aure gamle prestegård i Aure sentrum. Stedet der kirken ligger har vært kirkested siden 900-tallet. Den gamle stavkirken Sankta Maria kirken fra middelalderen ble revet i 1726. Den neste kirken var en korskirke i tre som ble innviet i 1727. 21. januar 1923 brant kirken etter et lynnedslag. Altertavlen, et gammelt alterskap og noen malerier ble reddet. Den nye kirken, i tre, ble innviet 24. oktober 1924. Arkitekten var Nils Ryjord, som hadde vært tilknyttet Nidarosdomen. Tusenårsstedet i Aure ligger ved kirken. Referanser Litteratur Alf Henry Rasmussen (1993). «Aure kirke». Våre kirker. Norsk kirkeleksikon. Kirkenær: Vanebo forlag. s. 283. ISBN 82-75-27022-7. Per Eilert Orten (2000). «Den nye dagen gryr». Bygdabok for Aure 1800–1900. Allmenn historie. Aure kommune. ISBN 9788299752008. Eksterne lenker (no) «Aure kirke». Kirkesøk. Den norske kirke. (no) «Aure kirke». Kulturminnesøk. Riksantikvaren – Direktoratet for kulturminneforvaltning. Jan Brendalsmo: Kildegjennomgang: Middelalderske kirkesteder i Møre og Romsdal fylke (Riksantikvaren, 2016), s. 143–144 Arkivverket: Prestegjeld og sogn i Møre og Romsdal